Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa 1.apríla 2008

Materiál číslo:  152 / 2008

K bodu : Návrh  Prevádzkového poriadku zrevitalizovaných verejných detských ihrísk          
               v mestskej časti Bratislava-Petržalka
               _________________________________________________________________

Predkladá:                                                            Návrh uznesenia:

Marián Miškanin                                                  Miestne zastupiteľstvo mestskej časti
prednosta MÚ                                                     Bratislava-Petržalka

	s ch v a ľ u j e                                

Prerokované:	Prevádzkový poriadok zrevitalizovaných
	verejných detských ihrísk v mestskej časti
v Miestnej rade mestskej časti   	Bratislava-Petržalka
Bratislava-Petržalka dňa 18.3.2008

Spracoval:

Ing. PhDr. Ľubomír Andrássy
tlačový tajomník
Alena Juríková
vedúca ref. SMM ONM

Dôvodová správa

Uznesením č. 111 Miestneho zastupiteľstva mestskej časti Bratislava-Petržalka bol dňa 27. novembra 2007 prijatý dokument o revitalizácii verejných detských ihrísk (ďalej len „VDI“). Jedným zo záverov k dotknutému materiálu je rozhodnutie, že miestna samospráva pristúpi k obnove 49 existujúcich VDI, pričom podľa rozpočtových možností mestskej časti sa každoročne obnoví 16 až 18 ihrísk. Redukcia VDI bola vykonaná na základe verejnej diskusie a bol uplatnený princíp, že dostupnosť VDI bude v rozpätí cca 300 m od bydliska potenciálnych klientov a cestu k nemu nebude pretínať komunikácia 2. triedy. 
Projekt postupnej revitalizácie VDI bude prebiehať v aktívnej spolupráci s obyvateľmi, rodičmi bývajúcimi v dotknutej lokalite a Miestnym podnikom verejnoprospešných služieb Petržalka (ďalej len VPS). V roku 2008 je na realizáciu projektu vyčlenených 6,147 milióna korún, pričom vedenie mestskej časti rokuje s potenciálnymi sponzormi o finančnej podpore aktivít, ktoré sú bezprostredne spojené s obnovou ihrísk. VDI, ktoré neboli zaradené do projektu ich revitalizácie, pôjdu postupne do útlmového režimu, pričom niektoré z nich sú zaradené do širšieho programu riešenia statickej dopravy v mestskej časti Bratislava-Petržalka. Materiál je spracovaný v súlade s Programovými prioritami mestskej časti Bratislava-Petržalka na roky 2007-2010.
Predkladaný materiál po jeho schválení bude platiť iba pre zrevitalizované VDI.

Povinnosti samosprávy 
	Miestna samospráva je po vstupe Slovenska do Európskej únie povinná rešpektovať právne normy, smernice týkajúce sa prevádzky VDI. Ide hlavne o presne vymedzený rozsah povinností v oblasti bezpečnosti a prevádzky, ktorý je rozpracovaný v nasledovných právnych normách:
•	STN EN 1176 – Zariadenie detských ihrísk, jej časti a zmeny,
•	STN EN 1177 – Povrch ihriska tlmiaci náraz a jej zmeny,
•	Nariadenie vlády Slovenskej republiky č. 313/2006 Z. z. o podrobnostiach o požiadavkách na telovýchovné zariadenia a o náležitostiach ich prevádzkového poriadku.,
•	Výhláška Ministerstva zdravotníctva Slovenskej republiky č. 521/2007 Z.z. o podrobnostiach o požiadavkách na pieskoviská.
Miestny úrad preto pristúpil k vypracovaniu prevádzkového poriadku, ktorý definuje základné pravidlá prevádzkovateľa VDI z hľadiska zabezpečenia čistoty, údržby, poriadku a bezpečnosti. Prevádzková doba VDI je stanovená od 1. apríla do 31. októbra kalendárneho roka. Počas prevádzkovej doby je mestská časť  povinná realizovať opatrenia, smerujúce k praktickému napĺňaniu vyššie uvedených právnych noriem, prípadne prijatých nových právnych noriem  Z hľadiska evidencie plnenia povinností, vyplývajúcich z tohto materiálu, vedie mestská časť prostredníctvom prevádzkovateľa - VPS Prevádzkový denník. Denník slúži na základné úradné záznamy – vykonávanie hlavnej ročnej kontroly, operatívnych mesačných kontrol, vizuálnej rutinnej kontroly, realizácie čistenia, riešenie mimoriadnych udalostí a pod. 
     Materiál bol prerokovaný v operatívnej porade starostu dňa 10.3.2008, v komisii správy miestneho majetku a miestnych podnikov dňa 17.3.2008 s tým že jej pripomienky boli zapracované do materiálu. V komisii kultúry, mládeže a športu bol prerokovaný dňa 18.3.2008. Stanoviská komisií sú priložené.)
     Návrh Prevádzkového poriadku zrevitalizovaných verejných detských ihrísk v mestskej časti Bratislava-Petržalka bol dňa 18. marca 2008 prerokovaný v miestnej rade, ktorá uznesením č. 162 odporučila s pripomienkami Miestnemu zastupiteľstvu mestskej časti

 Bratislava-Petržalka schváliť Prevádzkový poriadok zrevitalizovaných detských ihrísk v mestskej časti Bratislava-Petržalka. 

Návrh

Prevádzkový poriadok verejných detských ihrísk
v mestskej časti Bratislava-Petržalka

Verejné detské ihriská (ďalej len „VDI“), ktorých zoznam tvorí prílohu č. 1, boli zverené do správy mestskej časti Bratislava-Petržalka vlastníkom, ktorým je Hlavné mesto SR Bratislava. Prevádzkovateľom VDI je Miestny podnik verejnoprospešných služieb Petržalka (ďalej len „VPS“), ktorý je organizáciou zriadenou Miestnym zastupiteľstvom mestskej časti Bratislava-Petržalka. Prevádzková doba VDI je stanovená od 1. apríla do 31. októbra kalendárneho roka. VDI je verejným priestranstvom, ktoré využíva každý občan na vlastné nebezpečenstvo. 

POVINNOSTI  PREVÁDZKOVATEĹA
 
Udržiavanie čistoty a poriadku na VDI

Z dôvodu zabezpečenia základných hygienických noriem zabezpečí miestna samospráva prostredníctvom VPS (resp. zmluvného partnera) udržiavanie čistoty a poriadku na VDI. O  vykonaní prác vyhotoví prevádzkovateľ záznam v Prevádzkovom denníku, pričom jednotlivé druhy prác budú uskutočňované takto:

Pravidelné čistenie VDI: 
Počas prevádzkovej doby VDI sa realizuje komplexné čistenie plôch ihrísk v intervale 1 x mesačne – každý prvý pracovný týždeň v mesiaci počas prevádzkovej doby. Smetné koše umiestnené na VDI sa pravidelne 2x v týždni vyprázdňujú.

Výmena piesku v pieskoviskách na VDI:
Pred začatím prevádzkovej doby VDI sa vymení v dvojročných cykloch piesok v pieskoviskách na VDI. V prípade zistenia nadmerného výskytu baktérií, ktorý je nad prípustným množstvom, je potrebné vykonať okamžitú výmenu piesku v príslušnom pieskovisku. 

Čistenie, prekopávanie, prehrabávanie a polievanie piesku vo VDI:
Počas obdobia od 1. apríla do 30. septembra kalendárneho roka, minimálne raz za dva týždne s prihliadnutím na poveternostné podmienky. Počas zvyšku prevádzkovej doby, t. j. v období od 1. októbra do 31. októbra raz za mesiac.

Vybavenie VDI bezpečnostnými prvkami

VDI musia podľa platných právnych noriem spĺňať prísne bezpečnostné kritériá. Ide hlavne o dôslednú inštaláciu hracích prvkov, dodržiavanie voľného priestoru okolo hracích prvkov, povrchu VDI tlmiaceho náraz, plánovanú údržbu zariadení a kontrolu ich prevádzky. Z tohto dôvodu miestna samospráva zabezpečí prostredníctvom VPS (resp. zmluvného partnera): 
-	do 31. marca kalendárneho roka vykonanie hlavnej ročnej kontroly hracích prvkov nachádzajúcich sa vo VDI vrátane potrebných opráv
-	o vykonaní kontroly vypracovať správu, o vykonaní potrebných opráv vyhotoviť záznam v Prevádzkovom denníku, ktorý je uložený u riaditeľa  MP VPS Petržalka
-	pre každé VDI bude vedený samostatný prevádzkový denník, všetky budú uložené u prevádzkovateľa, ktorým je MP VPS Petržalka
-	každý mesiac počas prevádzkovej doby je vykonávaná operatívna mesačná kontrola VDI s dôrazom na preverenie prevádzky a stability zariadení na VDI, funkčnosť 

-	hracích prvkov, neporušenosť bezpečnostných náterov, materiálov. Z kontroly je vykonaný záznam v Prevádzkovom denníku,
-	jedenkrát za týždeň počas prevádzkovej doby je vykonávaná vizuálna rutinná kontrola na zistenie očividných zdrojov nebezpečenstva, ktoré môžu vzniknúť ako následok vandalizmu, používania alebo vplyvov poveternosti na zariadeniach VDI. Z kontroly je vykonaný záznam v Prevádzkovom denníku.

POVINNOSTI  NÁVŚTEVNÍKOV  VDI

Povinnosti návštevníkov VDI stanovuje Prevádzkový poriadok VDI, ktorý je umiestnený na viditeľnom mieste priamo v dotyku s detským ihriskom. Dodržiavanie prevádzkových povinností vykonávajú poverení zamestnanci VPS, poverení zamestnanci miestneho úradu a  príslušníci mestskej polície. Prevádzkový poriadok bude vyvesený pred miestom vstupu do revitalizovaného VDI.

Prevádzkový poriadok VDI v mestskej časti Bratislava–Petržalka:

1.	Prevádzková doba VDI je od 1. apríla do 31. októbra v čase od 8.00 hod. do 21.00 hod. Počas tejto doby je umožnený vstup do priestorov  ihriska.
2.	Návštevník VDI je povinný dodržiavať Prevádzkový poriadok a musí sa správať tak, aby jeho konanie neviedlo k ničeniu zariadení VDI, znečisťovaniu priestoru VDI a neohrozovalo svojím správaním ostatných návštevníkov VDI.
3.	Vstup do priestoru VDI je na vlastné riziko a prevádzkovateľ nezodpovedá za vznik úrazu.  
4.	Dieťa do 7 rokov musí byť v sprievode osoby staršej ako 15 rokov.
5.	V priestore VDI je prísne zakázané 
•	konzumovať alkoholické nápoje, fajčiť používať omamné a psychotropné látky,
•	používať nádoby zo skla a iné ostré predmety, ktoré by  mohli byť príčinou zranenia,
•	vodiť psov, mačky a iné domáce zvieratá.
•	akýmkoľvek spôsobom poškodzovať, alebo ničiť hracie prvky
•	mechanicky alebo inak zasahovať do konštrukcie, telesa hracieho prvku
V prípade vzniku mimoriadnych udalostí volajte t. č.: 0905 902 252, alebo 112.

Príloha č. 1

Zoznam
prevádzkovaných verejných detských ihrísk  
v mestskej časti Bratislava-Petržalka

1.	VDI č. 4	Kapicova 6
2.	VDI č. 6	Gercenova 3, 5
3.	VDI č. 11	Zadunajská 7
4.	VDI č. 12 	Nobelovo nám. č. 10
5.	VDI č. 14	Wolkrova č. 1
6.	VDI č. 27	Pifflova č. 1
7.	VDI č. 29	Černyševského č. 23
8.	VDI č. 31	Mlynarovičova č. 2
9.	VDI č. 32	dopravné ihrisko Bosákova
10.	VDI č. 35	Šustekova č. 35
11.	VDI č. 40	Bulíkova č. 27
12.	VDI č. 41	Medveďovej č. 32
13.	VDI č. 42	Mamateyova č. 28
14.	VDI č. 47	Jankolova č. 1
15.	VDI č. 49, 50	Pankúchova č. 8, 12
16.	VDI č. 53	Haanova č. 19
17.	VDI č. 54	Haanova č. 11-21
18.	VDI č. 55	Furdekova č. 6a
19.	VDI č. 59	Lachova – polícia
20.	VDI č. 62	Gessayova č. 22
21.	VDI č. 67	Hrobákova č. 1
22.	VDI č. 69 	Hrobákova č. 7, 9, 13
23.	VDI č. 73	Osuského č. 20
24.	VDI č. 78	Amroseho č. 9-19
25.	VDI č. 79	Rovniankova č. 22
26.	VDI č. 83	Andrusovova č. 7
27.	VDI č. 84	Prokofievova 
28.	VDI č. 89	Belinského č. 24
29.	VDI č. 93, 94	Belinského č. 10, 12
30.	VDI č. 98	Belinského č. 7
31.	VDI čš. 102	Ševčenkova č. 2
32.	VDI č. 106	Fedinova – pri športovej hale
33.	VDI č. 112, 113	Markova č. 7
34.	VDI č. 116	Starhradská č. 8
35.	VDI č. 120	Topoľčianska č. 21
36.	VDI č. 124	Holíčska č. 4-16
37.	VDI č. 125	Smolenická č. 1
38.	VDI č. 126	Smolenická č. 8
39.	VDI č. 127	Budatínska č. 41
40.	VDI č. 128	Šintavská č. 14
41.	VDI č. 132	Budatínska č. 41
42.	VDI č. 133	Budatínska č. 63
43.	VDI č. 134	Znievska č. 7
44.	VDI č. 138	Šášovská 30, 32, 34
45.	VDI č. 142	Jasovská č. 17
46.	VDI č. 145	Žehrianska č. 12
47.	VDI č. 147	Bzovícka č. 14
48.	VDI č. 149	Krásnohorská č. 5
49.	VDI č. 152	Harmanecká č. 2, 4

Poznámka : V texte sú zvýraznené názvy VDI, ktoré budú revitalizované v prvom roku, t.j. v priebehu roka 2008. Zostávajúce budú revitalizované v priebehu rokov 2009 a 2010.

Výpis zo zasadnutia komise správy majetku a miestnych podnikov 
konaného dňa 17. 3. 2008

K bodu 3: Návrh Prevádzkového poriadku verejných detských ihrísk v mestskej časti 
                  Bratislava-Petržalka

Uznesenie č. 4

Komisia po prerokovaní materiálu žiada:
1.	doplniť materiál v časti „Pravidelné čistenie VDI“ o termíny čistenia smetných košov na VDI,
2.	zmeniť text  materiálu v časti „Čistenie, prekopávanie, prehrabávania a polievanie piesku vo VDI“ nasledovne: Počas obdobia od 1. apríla do 30. septembra minimálne raz za dva týždne s prihliadnutím na poveternostné podmienky. Počas zvyšku prevádzkovej doby, t. j. v období od 1. októbra do 31. októbra raz za mesiac,
3.	doplniť text materiálu v časti „Prevádzkový poriadok VDI v mestskej časti Bratislava-Petržalka“ v bode 2 o nasledovný text: ...a neohrozovalo svojím správaním ostatných návštevníkov VDI,
4.	zmeniť text materiálu v časti „Prevádzkový poriadok VDI v mestskej časti Bratislava-Petržalka“ v bode 4 nasledovne: Dieťa do 7 rokov musí byť v sprievode osoby staršej ako 15 rokov,
5.	doplniť text materiálu v časti „Prevádzkový poriadok VDI v mestskej časti Bratislava-Petržalka“ v bode 5, prvá zarážka o nasledovný text :, používať omamné a psychotropné látky,

Hlasovanie : za  - 5, proti – 0, zdržal sa – 0

Za správnosť výpisu: A. Juríková

Výpis so záznamu  rokovania komisie kultúry, mládeže a športu 
zo dňa 18. marca 2008

Prítomní: 6 členov 
Neprítomný: 1 člen

Program: 
1. Návrh  prevádzkového poriadku verejných detských ihrísk v mestskej časti 
     Bratislava-Petržalka
2. Materiál na poradu starostu k úlohe č. 43 - pasportizácia historických a kultúrnych    pamiatok na území MČ Bratislava-Petržalka (Priority mestskej časti Bratislava-Petržalka na roky 2007 – 2010, úloha č. 92 Plánu na r. 2008 - evidencia národných kultúrnych pamiatok, pamätníkov, pomníkov)
3. Rokovanie s riaditeľkou ZŠ Černyševského p. Magdalénou Benkovou

K bodu 1.
Komisia  odporúča schváliť  predložený  materiál na  Miestnu  radu  MČ  Bratislava-Petržalka 
dňa  18. 03. 2008   s nasledovnými pripomienkami: 
a)	Členovia komisie navrhujú zostaviť štandardný model detského ihriska aj s finančnými nákladmi na herné prvky a prácu.
b)	Vykonať pasportizáciu ihrísk, ktoré majú byť revitalizované v roku 2008 a vyčísliť náklady na každé z týchto ihrísk
    počet:   za: 6             proti: 0              neprítomní:1

V Bratislave 19.3.2008
Zapísal: Schnürmacher